**સમયાંતરે યોજાતા કેમ્પો**

**કૂપોષણનું પ્રમાણ ઘટાડશે.**

સારસ્વતમ સંચાલિત સંકલિત બાળ વિકાસ યોજના – મુંદરા ઘટકમાં સમયાંતરે માસના અંતે યોજાતા મેડીકલ કેમ્પોથી મધ્યમ તથા અતિકૂપોષિત લાભાર્થીઓનું પ્રમાણ ઘટાડશે તેવું ન્યુ લાઈફ ચિલ્ડ્રન કેર હોસ્પીટલના નિષ્ણાંત પિડીયાટ્રીક ડો દેવેન્દ્ર ડાંગર તથા ડો નિધિબેન ઠક્કરે જણાવ્યું હતું.

તા. ૩૦/૦૬/૨૦૨૪ ના રોજ મુંદરા આઈ.સી.ડી.એસ. ઘટકના ૩૫ જેટલા કૂપોષિત અને અતિ કૂપોષિત લાભાર્થીઓની મેડીકલ ચકાસણી ડો. નિધિબેન ઠક્કરે કરી હતી અને જરૂરી પ્રોટીન તથા વિટામીનસની દવાઓ પણ તમામ લાભાર્થીઓને આપવામાં આવી હતી દવાનું વિતરણ શિવજીભાઇ આહિરના સૌજન્યથી કરાયું હતું.

બાળકોમાં ખાવા-પીવાની કાળજી લેવા સંબધી જરૂરી સૂચનાઓ ડો. નિધિબેન ઠક્કરે સૌ લાભાર્થીઓના વાલીઓ તથા આંગણવાડી વર્કરોને આપી હતી. જેમાં મુખ્યત્વે બાળકને માતાનું ધાવણ અને ત્યારબાદ રાંધેલો પૌષ્ટિક ખોરાક, દાળ, ખિચડી, ભાત વિ. આપવા પર બહાર મુક્યો હતો. બજારમાં મળતાં તૈયાર ફુડથી દૂર રહેવાની, શુદ્ધ પાણી પિવાની અને ઠંડા - પીણાથી દૂર રહેવાની સમજ તમામને આપવામાં આવી હતી.

સંથાના પ્રમુખશ્રી વિજયલક્ષ્મી શેઠના સીધા માર્ગદર્શન તળે યોજાયેલા કેમ્પમાં વરસાદી માહોલ છતાં લાભાર્થીઓ નિષ્ણાત પિડીયાટ્રીકની સેવા લેવા ઉપસ્થિત રહેલાં હતાં. મીમ્સ હોસ્પીટલ મધ્યેની તમામ સુવિધાઓ ડો. કૌશિક શાહ તથા ડો. હર્ષદ ગોસ્વામી દ્વારા પૂર્ણ કરાઈ હતી. આ મેડીકલ કેમ્પમાં સંસ્થાના વહીવટી અધિકારી મુલેશ દોશી, સી.ડી.પી.ઓ. આશાબેન ગોર, સુપરવાઈઝરશ્રીઓ હિનાબેન પટેલ, જ્યોતિબેન સુંબળ, ધ્વનિબેન રાજગોર, આંકડામદદનીશ દિલીપ મહેતા, બ્લોક કોર્ડીનેટર પૂનમ સેંઘાણી, તુષાર માંકડિયા, આકાશ ડોડીયા, પા પા પગલી પ્રોજેક્ટ કોર્ડીનેટર રાજેન પરમાર (આધાર), દેવેન્દ્રસિંહ જાડેજા (એન.એન.એમ) બ્લોક કોર્ડીનેટર, તેમજ સંબધિત આંગણવાડી વર્કરો – હેલ્પરો તથા વાલીઓ હાજર રહયા હતા. દવા વિતરણમાં ભાવેશભાઈ ગોર તથા ડિમ્પલ પંડ્યા સહયોગી રહયા હતા

સંસ્થાના માનદમંત્રી ડો. વિ.વિજ્યાકુમારે કેમ્પની સફળતા માટે શુભકામનાઓ પાઠવી હતી. સંચાલન મુલેશ દોશી તથા આભારવિધિ આશાબેન ગોરે કર્યા હતા.